《溪上谣》
宋代·林希逸

溪上行吟山里应，山边闲步溪间影。
每应人语识山声，却向溪光见人性。
溪流自漱溪不喧，山鸟相呼山愈静。
野鸡伏卵似养丹，睡鸭栖芦如入定。
人生何必学臞仙，我行自乐如散圣。
无人独赋溪山谣，山能远和溪能听。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。